Πολλά Νερά Ημαθίας

Τα Πολλά Νερά είναι χωριό τoυ δήμου Ηρωικής Πόλης Νάουσας της Ημαθίας στην Περιφέρεια Κεντρικής Μακεδονίας. Κατά την απογραφή του 2011 είχαν πληθυσμό 139 κατοίκων.«ΦΕΚ αποτελεσμάτων ΜΟΝΙΜΟΥ πληθυσμού», σελ. 10512 (σελ. 38 του pdf)

 Ονομασία 
Μέχρι τα τέλη του 1926 το χωριό έφερε την ονομασία Φέτισσα ή Φέτιστα, η οποία συνδεόταν με το χειμαδιό των Βλάχων κατοίκων του Άνω Γραμματικού. Η συγκεκριμένη εποχική εγκατάσταση βρισκόταν σε κοντινή τοποθεσία που ήταν γνωστή ως Φετίτσα ή Καντίκιοϊ.

 Γενικά και ιστορικά στοιχεία 
Τα Πολλά Νερά βρίσκονται σε υψόμετρο 150 μέτρων, στο βόρειο άκρο του νομού Ημαθίας, κοντά στα όρια με τον νομό Πέλλας, 26 χιλιόμετρα βορειοδυτικά της πόλης της Βέροιας. Πλησίον του χωριού υπήρχε το τσιφλίκι της Φετίτσας, όπου παραχείμαζαν από το β΄ μισό του 19ου αιώνα, ομάδες Αρβανιτόβλαχων κτηνοτρόφων. Στην ίδια τοποθεσία υπήρχε παλαιότερος οικισμός, ο οποίος καταστράφηκε το 1822, στη διάρκεια της Ελληνικής ΕπανάστασηςΚουκούδης (2001). σελ. 350..

Την περίοδο του Μακεδονικού Αγώνα, Βούλγαροι κομιτατζήδες που συνεργάζονταν με Ρουμανόβλαχους του Άνω Γραμματικού και τοπικό Οθωμανό μπέη, επεξέτειναν από το 1904 τη δράση τους και στη Φετίτσα. Αυτή η εξέλιξη προκάλεσε την αντίδραση των Οθωμανών με τη δημιουργία στρατιωτικού φυλακίου, αλλά και μερίδας των εποχικών κατοίκων της Φετίτσας που έλαβαν άδειες οπλοφορίας και παράλληλα ζήτησαν την επανασύνδεσή τους με το Οικουμενικό ΠατριαρχείοΚουκούδης (2001). σελ. 351-354.. Μετά τους Βαλκανικούς Πολέμους και την ενσωμάτωση της περιοχής στην Ελλάδα, η Φετίτσα αναφέρεται το 1913 ως τσιφλίκι που νοικιαζόταν από κατοίκους του Άνω Γραμματικού και διέθετε 74 πρόχειρες οικίεςΚουκούδης (2001). σελ. 355., στις οποίες καταγράφηκαν στην απογραφή του ιδίου έτους, 514 κάτοικοιΚουκούδης (2001). σελ. 362.. Παράλληλα υπήχθη στον τότε νομό Πέλλης.

Ο σύγχρονος οικισμός δημιουργήθηκε μετά τη Μικρασιατική Καταστροφή και την επακόλουθη ανταλλαγή πληθυσμών μεταξύ Ελλάδας και Τουρκίας και το 1926 έλαβε τη σημερινή του ονομασία, ενώ στην απογραφή του 1928 αριθμούσε 340 κατοίκους, μεταξύ των οποίων και 33 οικογένειες Ποντίων προσφύγων, από το χωριό Ντερενταμ (Deredam koyu) της επαρχίας Ζαρας της Σεβαστειας του ΠόντουΚουκούδης (2001). σελ. 357, 362.. Κατά τον Μεσοπόλεμο, στο χωριό - και συγκεκριμένα στο χειμαδιό των βλαχόφωνων - λειτουργούσε ρουμανικό σχολείοΚουκούδης (2001). σελ. 359.. Μετά την καταστροφή του Άνω Γραμματικού από τις γερμανικές δυνάμεις Κατοχής, κάτοικοί του κατέφυγαν στο χειμαδιό εντός των ορίων των Πολλών Νερών, το οποίο όμως τα επόμενα χρόνια εγκαταλείφθηκεΚουκούδης (2001). σελ. 360.. Μεταπολεμικά, τα Πολλά Νερά υπήχθησαν στον νομό Ημαθίας και μέχρι το 1997 ανήκαν στην επαρχία Νάουσας. Κατόπιν εντάχθηκε στον δήμο ΑνθεμίωνΥΠΟΥΡΓΕΙΟ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ & ΑΠΟΚΕΝΤΡΩΣΗΣ Νόμος 2539/1997. Πρόγραμμα: Ι.ΚΑΠΟΔΙΣΤΡΙΑΣ (Άρθρο 1, Παρ. 16.2.) , ενώ από το 2011 ανήκουν στον δήμο Ηρωικής Πόλης Νάουσας. Κύρια πηγή εισοδήματος των κατοίκων είναι η γεωργία και η κτηνοτροφία. Από το έτος 2018 από τα Πολλά Νερά περνάει ο αγωγος φυσικού αερίου TAP, ενώ από το 2023 κατασκευάζεται και νέος αγωγός φυσικού αερίου ο οποίος προορίζεται για τις ανάγκες κατανάλωσης των νομών της δυτικής Μακεδονίας. Ο Ιερός Ναός του χωριού είναι αφιερωμένος στον Άγιο Δημήτριο τον Μυροβλιτη.

 Απογραφές πληθυσμού 
Απογραφή192819401951196119711981199120012011Πληθυσμός340208217254169185163154Απογραφή 2001. Εθνική Στατιστική Υπηρεσία Ελλάδος (ΕΣΥΕ), PDF:875 KB → GR-530304 02:Πολλά Νερά, 466 κάτοικοι (σελ. 109/326)139

 Σημειώσεις 

Κατηγορία:Χωριά της περιφερειακής ενότητας Ημαθίας
Κατηγορία:Δήμος Νάουσας